Na podlagi 3. odstavka 34. člena Statuta Planinske zveze Slovenije, je zbor turnih kolesarjev dne, \_\_\_\_\_\_\_\_\_\_ sprejel Pravilnik komisije za turno kolesarstvo. Upravni odbor PZS je na podlagi točke n 1. odstavka 32. člena Statuta PZS podal soglasje na svoji seji, dne \_\_\_\_\_\_\_\_\_\_\_\_\_\_.

**PRAVILNIK KOMISIJE ZA TURNO KOLESARSTVO**

1. člen

(opredelitev turnega kolesarstva)

(1) Turno kolesarstvo (v nadaljevanju: TK) je netekmovalna zvrst gorskega kolesarstva, ki se izvaja po dovoljenih poteh v naravnem okolju, predvsem v gorskem svetu. Cilji turnega kolesarstva so ohranjanje in krepitev zdravja, izboljšanje telesne pripravljenosti, pristnejši stik z naravo, spoznavanje novih krajev in druženje.

(2) Cilj Komisije za turno kolesarstvo (v nadaljevanju: KTK) je med člani društev Planinske zveze Slovenije (v nadaljevanju: PZS) razširiti turno kolesarstvo kot obliko gibanja. Turno kolesarska dejavnost se odvija v skladu s Priporočili turnim kolesarjem, ki so sestavni del tega pravilnika.

1. **člen**

**(TK dejavnost v društvu)**

**(1) Turnokolesarska dejavnost v društvu obsega kolesarske ture, kolesarske tabore, predavateljsko dejavnost, promocijo kolesarstva itd. Dejavnost je organizirana v turnokolesarskem ali drugem odseku društva.**

**(2) Odsek društva lahko postane član KTK, če vsako leto izvede vsaj eno turnokolesarsko turo in ima vsaj enega usposobljenega TK vodnika z licenco.**

**(3) Odsek društva vsako leto vsaj 7 dni pred zborom odda organizacijsko in vsebinsko poročilo o dejavnosti ter kontaktne podatke, na obrazcu, ki ga sprejme izvršni odbor in si s tem podaljša članstvo v KTK.**

1. člen

(zbor turnih kolesarjev)

(1) Zbor turnih kolesarjev (v nadaljevanju: zbor) je najvišji organ TK dejavnosti v PZS.

(2) Zbor sprejema in spreminja pravilnik komisije, voli izvršni odbor in načelnika, odloča o predlogu letnega vsebinskega in finančnega programa ter poročila KTK.

(3) Zbor skliče načelnik najmanj enkrat letno, praviloma v mesecu novembru. Sklic zbora skupaj z gradivom mora biti objavljen na spletnih straneh KTK in poslan odsekom, ki so člani KTK vsaj 30 dni pred datumom zbora.

(4) Načelnik skliče zbor tudi v 30 dneh od podane zahteve več kot tretjine članov KTK ali na zahtevo upravnega odbora PZS. Če načelnik v predpisanem roku ne skliče zbora, ga lahko skliče predlagatelj.

(5) Glasovalno pravico ima po en predstavnik člana KTK. Predstavnik je praviloma načelnik turnokolesarskega ali drugega odseka, člana KTK, ki ga za zastopanje pooblasti odsek.

(6) Zbor je sklepčen, če je prisotna vsaj tretjina članov KTK. Sklepi se sprejemajo z večino prisotnih.

(7) Zbor pri svojem delu smiselno uporablja Poslovnik o delu skupščine PZS.

(8) V kolikor je zbor nesklepčen, se skupščini PZS v potrditev predložijo programi dela in poročila, kot so bila predlagana za potrditev na zboru.

1. člen

(volitve)

(1) Volilni zbor se izvede vsake 4 leta in sicer v istem letu kot redna volilna skupščina PZS.

(2) Kandidacijski postopki za izvedbo volitev začnejo teči najprej šest mesecev in se zaključijo najmanj 45 dni pred iztekom mandata.

(3) Kandidate predlagajo odseki, ki so člani KTK. Kandidati za načelnika pripravijo predlog programa dela.

(4) Volitve so javne. Zbor lahko določi, da so volitve tajne.

(5) Izvoljen je kandidat za načelnika, ki prejme večino glasov. Izvoljeni so tisti kandidati za člane izvršnega odbora, ki prejmejo največ glasov, glede na število mest v odboru.

1. člen

(izvršni odbor KTK)

(1) Izvršni odbor KTK je strokovni in izvršni organ dejavnosti turnega kolesarstva znotraj PZS.

(2) Izvršni odbor sestavlja od 7 do 11 članov. Mandat traja 4 leta.

(3) Izvršni odbor je sklepčen, kadar je prisotna večina vseh članov. Odbor si prizadeva za odločanje s soglasjem. Če soglasje ni mogoče, odloča z večino navzočih članov.

1. člen

(naloge izvršnega odbora KTK)

(1) Naloge izvršnega odbora KTK:

* zagotavlja organizacijske, vsebinske, strokovne in materialne pogoje za delovanje in razvoj TK kot oblike planinske dejavnosti,
* skrbi za povezovanje dejavnosti TK vodništva s komisijami znotraj PZS, z meddruštvenimi odbori planinskih društev, s sorodnimi, strokovnimi in raziskovalnimi organizacijami v Republiki Sloveniji in v tujini,
* skrbi za usklajenost programskih nalog s Statutom PZS, Častnim kodeksom slovenskih planincev, sklepi Skupščine PZS in UO PZS,
* razvija prostovoljno delo v PZS,
* pripravlja predlog dnevnega reda in gradivo ter izvršuje sklepe zbora,
* imenuje in razrešuje člane strokovnega odbora KTK in predstavnike KTK v drugih organih PZS,
* s soglasjem predsedstva PZS imenuje in razrešuje predstavnike KTK v strokovne organe drugih organizacij,
* pripravlja predloge vsebinskih in finančnih načrtov ter poročila o delu in finančna poročila za odločanje na zboru in nato na skupščini PZS,
* s programi oziroma usposabljanji sodeluje pri razpisih za sofinanciranje, ki jih razpisujejo vladne in nevladne organizacije v Republiki Sloveniji in drugod,
* sprejema akte s področja dela KTK, ki so podrejeni temu pravilniku,
* daje mnenja in soglasja ostalim aktom PZS, ki urejajo turno kolesarstvo,
* daje predloge za priznanja PZS,
* potrjuje delovne programe strokovnega odbora KTK,
* sprejema predloge programov usposabljanj in jih daje v potrditev Odboru za usposabljanje in preventivo in sodeluje pri drugih nalogah organov PZS s področja usposabljanja TK vodnikov PZS,
* sprejema usmeritve za delo TK vodnikov v PZS,
* potrjuje koledar ter vodstva usposabljanj TK vodnikov,
* vodi register TK vodnikov,
* pripravlja predloge standardov in normativov za povračilo stroškov ter nadomestil, potrjuje vsebino stroškov in določa njihove upravičence,
* potrjuje nakup in izdelavo literature in drugih medijev s tematiko usposabljanj KTK,
* sodeluje pri pripravi predloga opisa del in nalog strokovnega sodelavca KTK,
* za generalnega sekretarja PZS pripravlja oceno strokovnega sodelavca KTK v koledarskem letu,
* skrbi za vsebinsko ustrezno in ažurno vsebino domače strani KTK,
* organizira ali soorganizira turno kolesarske ture, kolesarske tabore, akcije urejanja poti namenjene tudi kolesarjem in druge aktivnosti,
* skrbi za propagiranje turnega kolesarjenja med planinci ter organizira predavanja s turnokolesarsko vsebino,
* skrbi za promocijo naravi prijaznega kolesarjenja,
* sodeluje pri aktivnostih za kolesarjem prijazno zakonodajo,
* vodi register TK odsekov društev in drugih društev v PZS, ki gojijo turno kolesarstvo.
1. člen

(načelnik KTK)

(1) Načelnik KTK:

* vodi KTK,
* sklicuje zbor in seje izvršnega odbora,
* nadzoruje izvajanje sklepov,
* sprejema odločitve o stvareh manjšega pomena in rešuje tekočo problematiko,
* odgovoren je za obveščanje s področja dela komisije znotraj planinske organizacije,
* predstavlja KTK,
* redno sodeluje v delu predsedstva PZS in UO PZS in skupščini PZS,
* ima pooblastilo za izvajanje na skupščini sprejetega letnega vsebinskega in finančnega programa KTK,
* odgovarja za namensko porabo finančnih sredstev.

(2) Načelnik izmed članov izvršnega odbora izbere namestnika, ki ga nadomešča v primeru odsotnosti. Izbiro namestnika z ugotovitvenim sklepom potrdi Izvršni odbor KTK. Načelnik lahko izbiro namestnika kadarkoli prekliče.

1. člen

(strokovni odbor KTK)

(1) Strokovni odbor KTK skrbi za organizacijo tečajev in licenčnih usposabljanj za TK vodnike in za druga usposabljanja turnih kolesarjev, za strokovno literaturo za usposabljanja, za pripravo vsebin obvestil povezanih z aktivnostmi usposabljanja, za izmenjavo izkušenj z drugimi organizacijami s področja kolesarstva in za izvajanje drugih aktivnosti znotraj KTK.

(2) Strokovni odbor sestavlja od 3 do 5 članov, ki jih na predlog načelnika imenuje izvršni odbor.

 (3) Članstvo v izvršnem odboru je nezdružljivo s članstvom v strokovnem odboru. Vodja strokovnega odbora je vabljen na seje izvršnega odbora.

1. člen

(začasni odbori in delovne skupine)

(3) Komisija lahko za posamezna področja dela oz. naloge ustanovi tudi druge začasne odbore in delovne skupine.

1. člen

(priznanja)

Izvršni odbor lahko za dolgoletno aktivnost in posebne uspehe predlaga posameznike za priznanja PZS

1. **člen**

**(TK vodnik)**

**(1) TK vodnika I in II sta strokovna delavca v športu na področju planinstva. Njihova vloga je vodenje kolesarskih tur po dovoljenih poteh v naravnem okolju, organizacijsko delo v društvih in skrb za usposabljanje članov društva.**

1. člen

(strokovni sodelavec PZS)

(1) Strokovni delavec nudi strokovno in administrativno-tehnični pomoč komisiji in sodeluje na sejah izvršnega odbora.

1. člen

(končne odločbe)

(1) Ta pravilnik začne veljati z objavo v Obvestilih PZS.

Jože Rovan, Bojan Rotovnik,

Načelnik KTK Predsednik PZS

**Priloga:**

**PRIPOROČILA TURNIM KOLESARJEM**

**Osnovno vodilo turnih kolesarjev je častni kodeks slovenskih planincev.**

* **Kolesari samo po dovoljenih poteh**. Po gozdnih površinah, travnikih in drugih vrstah brezpotja ne vozimo. Posebej občutljiv je svet nad gozdno mejo, zato vozimo le po prometnicah namenjenih vožnji motornih vozil. Na poteh namenjenih pešcem in kolesarjem imajo prednost pešci . Upoštevaj zapore poti (če nisi prepričan, vprašaj), izogni se prečenju privatnih zemljišč, ko je to potrebno prosi za dovoljenje. Način kolesarjenja vpliva na odločitve in politiko lastnikov in upravljalcev zemljišč.
* **Kolesari brez puščanja sledi**. Kolesari podlagi primerno. Razmočena podlaga se hitreje poškoduje. Ne zaviraj z blokiranim zadnjim kolesom. Uporabljaj obstoječe poti, ne delaj novih in ne delaj bližnjic. Kar si prinesel v naravo, odnesi tudi domov.
* **Nikoli ne plaši živali.** Nenadna pojava, hiter gib, hrup, plaši živali. To lahko postane nevarno zate, za druge in živali. Živalim pusti dovolj prostora, da se lahko umaknejo. Bodi pozoren, ko pelješ mimo konja, in upoštevaj navodila jezdeca.
* **Obvladuj kolo.** Upoštevaj hitrostne omejitve, priporočila in lastne sposobnosti. Neprevidnost lahko povzroči nesrečo. Za ovinki in mrtvimi koti vedno pričakuj ovire ali druge uporabnike.
* **Spoštuj ostale uporabnike poti.** Ne plaši drugih, daj vedeti da prihajaš. Prijateljski pozdrav je zelo dobrodošel. Bodi uvideven: upočasni vožnjo, vzpostavi komunikacijo, če je potrebno se umakni oz. sestopi s kolesa. Vedno ponudi pomoč kadar je to potrebno. Izbiraj manj obiskane poti.
* **Ture načrtuj vnaprej.** Vedno moraš upoštevati v kakšnem stanju je tvoja oprema, kakšne so tvoje sposobnosti, kakšen je teren, kamor se odpravljaš, in se temu primerno pripravi. Vzdržuj opremo, s seboj nosi potrebno železno rezervno živil, prvo pomoč in rezervno opremo (tehnična oprema, oblačila). Dobro izpeljana tura je v zadovoljstvo in ne v breme drugim. Vedno nosi čelado in drugo primerno zaščitno opremo.

Samo s pozitivnim okoljevarstvenim odnosom in z družbeno odgovornostjo bomo lahko obdržali poti.

\* Kot osnovo za pripravo Priporočil za turno kolesarstvo PZS so uporabljena Pravila kolesarstva Mednarodne gorsko kolesarske organizacije IMBA (International Mountain Bicycling Association).